钦定古今图书集成/明伦汇编/氏族典/第185卷 > 《廖用贤尚友录》 > 萧顺之
## 钦定古今图书集成/明伦汇编/氏族典/第185卷 > 《廖用贤尚友录》 > 萧顺之

按《梁书武帝本纪》，“武帝讳衍，字叔达，汉相国何之后
也。何生酂定侯延，延生侍中彪，彪生公府掾章，章生
皓，皓生仰，仰生太傅望之，望之生光禄大夫育，育生
御史中丞绍，绍生光禄勋闳，闳生济阴太守阐，阐生
吴郡太守冰，冰生中山相苞，苞生博士周，周生蛇丘
长矫，矫生州从事逵，逵生孝廉休，休生广陵郡丞豹”，
豹生太中大夫裔，裔生淮阴令整，整生济阴太守鎋，
鎋生州治中副子，副子生南台治书道赐，道赐生皇考讳顺之，齐高帝族弟也。参预佐命，封临湘县侯，历
官侍中、卫尉、太子詹事、领军将军、丹阳尹，赠镇北将
军。